MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/11-3/2023.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2023. február 21-én 14.00** órakor a Községházán megtartott **rendkívüli** ülésén.

**Jelen vannak:** Glöckner Henrik polgármester, Illés Béla,

Ördög Zoltán, Horváth Dániel, Nagy Jánosné képviselő (5fő)

**Tanácskozási joggal megjelent:** Filczinger Ágnes jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. A képviselő-testület a napirendi javaslatot egyhangúlag támogatta.

**Napirendi pontok:**

**1. REKI pályázat benyújtása**

Előterjesztő: Glöckner Henrik polgármester (16. sz. előterjesztés)

(írásbeli előterjesztés)

**2. Egyebek**

**Napirendi pontok tárgyalása:**

**1**. **REKI pályázat benyújtása**

**Előterjesztő: Glöckner Henrik polgármester**

(írásbeli előterjesztés

Glöckner Henrik polgármester elmondta, hogy az önkormányzatok rendkívüli támogatása a települési önkormányzatok működőképességének megőrzését szolgálja. Tekintettel az energia árak rendkívüli mértékű emelkedésére, valamint az infláció jelentős mértékére – a korábbi évek gyakorlatától eltérően - Mórágy Község Önkormányzatának számos kifizetetlen számlája keletkezett, amelyek lejárt tartozásokat tartalmaznak. Ezért is vált szükségessé folyószámlahitel felvétele, és ezért javasolja az önkormányzatok rendkívüli támogatására pályázat benyújtását.

Az írásbeli előterjesztéshez nem kívánt további kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők megvitatták az előterjesztésben foglaltakat, majd a polgármester szavazást rendelt el a határozati javaslatról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**19/2023.(II.21.) képviselő-testületi határozat**

**a REKI pályázat benyújtásáról**

Mórágy Község Önkormányzati Képviselő-testülete Magyarország 2023. évi központi költségvetéséről szóló 2022. évi XXV. törvény 3. melléklet II.5.2.1.5. pontjában szereplő, az önkormányzatok rendkívüli támogatása terhére az önkormányzat működőképességének megőrzése vagy egyéb, a feladatai ellátását veszélyeztető helyzet elhárítása érdekében pályázatot nyújt be.

A Képviselő-testület felhatalmazza a polgármestert a pályázathoz szükséges dokumentáció összeállítására, aláírására és annak a Magyar Államkincstárhoz határidőben történő benyújtására.

Határidő: a pályázat benyújtásának határideje

Felelős: Glöckner Henrik polgármester

Végrehajtásért felelős: Bonyhádi Közös Önkormányzati Hivatal Mórágyi Kirendeltsége gazdálkodási főelőadója

**2. Egyebek**

Előterjesztő: Glöckner Henrik polgármester

(szóbeli előterjesztés)

A rendkívüli testületi ülésen több kérdés, hozzászólás nem volt, a polgármester megköszöni az azon való részvételt, és az ülést 14. óra 15 perckor bezárja.

Kmft.

**Glöckner Henrik Filczinger Ágnes**

polgármester jegyző